高穀

高穀（），字世用，直隸興化县人。明朝政治人物，歷仕永樂、洪熙、宣德、正統、景泰五朝。

生平
永樂十三年（1415年）乙未科進士，選庶吉士，任中書舍人。仁宗即位，改春坊司直郎，不久，迁翰林院侍讲。英宗即位，經楊士奇推薦，侍講讀。正統十年（1445年），进工部右侍郎，入內閣參與機務。景泰初，升任工部尚書，兼翰林学士。景泰二年，进少保、东阁大学士。後加太子太傅。七年，进谨身殿大学士，仍兼東閣大學士。英宗復辟後，賜其金帛等令致仕。天順四年（1460年）正月卒。成化初年，贈太保，諡文義《池北偶談》：明大學士高公谷，謚文義，二百七十年謚義者，止此一人。本朝順治初，大學士德州謝公升卒，謚清義。。《明史》有傳。《明史·列傳第五十七》：高穀，字世用，扬州兴化人。永乐十三年进士，选庶吉士，授中书舍人。仁宗即位，改春坊司直郎，寻迁翰林侍讲。英宗即位，开经筵，杨士奇荐穀及苗衷、马愉、曹鼐四人侍讲读。正统十年由侍讲学士进工部右侍郎，入内阁典机务。景泰初，进尚书，兼翰林学士，掌阁务如故。英宗将还，奉迎礼薄，千户龚遂荣投书于穀，具言礼宜从厚，援唐肃宗迎上皇故事。穀袖之入朝，遍示廷臣曰：「武夫尚知礼，况儒臣乎！」众善其言。胡濙、王直欲以闻。穀曰：「迎复-{}-议上，上意久不决。若进此书，使上知朝野同心，亦一助也。」都御史王文不可。已而言官奏之。诘所从得，穀对曰：「自臣所。」因抗章恳请如遂荣言。帝虽不从，亦不之罪。二年进少保、东阁大学士。易储，加太子太傅，给二俸。应天、凤阳灾，命祀三陵，振贫民。七年进谨身殿大学士，仍兼东阁。内阁七人，言论多龃龉。穀清直，持议正。王文由穀荐，数挤穀。穀屡请解机务，不许。都给事中林聪忤权要论死，穀力救，得薄谴。陈循及文构考官刘俨、黄谏，帝命礼部会穀复阅试卷。穀力言俨等无私，且曰：「贵胄与寒士竞进，已不可。况不安义命，欲因此构考官乎？」帝乃赐循、文子中式，惟黜林挺一人，事得已。英宗復位，循、文等皆诛窜，穀谢病。英宗谓穀长者，语廷臣曰：「穀在内阁议迎驾及南内事，尝左右朕。其赐金帛袭衣，给驿舟以归。」寻复赐敕奖谕。穀既去位，杜门绝宾客。有问景泰、天顺间事，辄不应。天顺四年正月卒，年七十。穀美丰仪，乐俭素，位至台司，敝庐瘠田而已。成化初，赠太保，谥文义。

遺跡
高穀故居門前原建有“益恭坊”，毀於文化大革命期間。

 注釋 

 延伸阅读 


參考文獻
（清）張廷玉等，《明史》，中華書局點校本。

Category:明朝東閣大學士
Category:明朝庶吉士
Category:明朝翰林院學士
Category:明朝工部尚書
Category:謹身殿大學士
Category:兴化人
G
Category:明朝會試正考官
Category:明朝中書舍人
Category:明朝翰林院侍講
Category:明朝工部右侍郎
Category:明朝少保
Category:明朝太子太傅